section_heading: Životopis
paragraph_text: Meštrović je u Hrvatskoj jedan od predvodnika infrastrukturnog investiranja u nogomet, uključujući novi stadion i Kamp Škole nogometa na Pampasu. Riječ je o najvećem i najmodernijem projektu te vrste u Hrvatskoj. Gradi se natkriveni i vrlo komforni stadion kapaciteta cca. 13.000 mjesta, dok će u sklopu Kampa biti sedam nogometnih terena (dva s hibridnom i dva s umjetnom travom) na ukupno 15,3 hektara ukupne površine. Rok izgradnje je ljeto 2022. godine. Ivan Meštrović je začetnik izgradnje hrvatskog nacionalnog stadiona. Realizacijom tog projekta aktivno se bavi od početka 2018., kao posebni savjetnik tadašnjeg predsjednika Hrvatskog nogometnog saveza, Davora Šukera.